JayJayThrowThrow/commonwealth-wiki-mix huggingface dataset:
Al-Jahiz

'Abu 'Uthman 'Amr ibn Bakr al-Basri Al-Jahiz () atau juga dikenali sebagai Al-Jahiz ialah ahli zoologi Islam yang pertama dan merupakan penulis buku Kitāb al-Ḥayawān ("Kitab Haiwan-Haiwan"). Abu 'Uthman 'Amr lahir pada tahun 776 iaitu 14 tahun selepas Baghdad diasaskan kerajaan Abbasiyah Al-Mansur.
Awal hidup

Beliau dalam suatu buku dikarangnya menyatakan diri lahir di Basrah pada 160 TH atau kira-kira 776 M dalam kalangan suku Banu Kinanah, datuknya bekerja sebagai seorang penunggang unta atau pembawa barangan. Al-Nadīm ada melaporkan bahawa al-Jāḥiẓ dinyatakan sebaya dengan Abu Nawas serta lebih tua dari al-Jammāz. Beliau sekeluarga menjual ikan yang dipancing dari terusan-terusan Basrah untuk menyara hidup.
Kerjaya penulisan

Al-Bayan wa at-Tabyin adalah salah satu karya al-Jahiz yang kemudiannya, di mana dia menulis tentang epiphanies, pidato retorik, pemimpin mazhab, dan putera raja.

Al Bukhala (Buku Para Bakhil) - "Para Bakhil" terdiri daripada himpunan cerita yang menyindir gaya hidup orang berharta yang tamak dan bakhil.

Kitab Tabassur bi al tijarah -

Al-Hayawan - Kitab ensiklopedia haiwan
Persaraan

Beliau pulang kembali ke Basrah setelah 50 tahun berkhidmat di Baghdad lagi-lagi dengan keadaan beliau yang semakin leumpuh separa badan.

Beliau meninggal pada bulan Muharram 255 H atau Disember 868 – Januari 869 M; beliau dipercayai meninggal akibat kemalangan di mana suatu timbunan buku besar menghempap beliau di perpustakaan peribadinya.
Pengkaryaan

Kitāb al-Ḥayawān (, "Kitab Haiwan-Haiwan") dikaryakan beliau setelah diupah sebanyak 5,000 kepingan emas atau 5 dinar oleh Muḥammad ibn ‘Abd al-Mālik al-Zayyāt; ia menghimpunkan catatan pemerhatian dan penggambaran sebanyak 350 ekor spesies haiwan yang diketahui.

Beliau turut menceburi seni sastera berkias, salah satu penulisan terkenalnya iaitu Al-Bukhalā’ (, "Para Bakhil") terdiri daripada sebilangan cerita yang menempelak gaya hidup orang berharta yang tamak secara bersindir.
Nota


Rujukan
Pautan luar

* http://www.tutor.com.my/tutor/estidotmy/index.asp?y=2003&dt=1029&pub=ESTIDOTMY&sec=Saintis_Islam&pg=si_01.htm
* http://www.muslimphilosophy.com/ei/JAHIZ.htm
* * Carian Google.


Kategori:Kelahiran 776
Kategori:Kematian 860-an
Kategori:Orang Arab abad ke-8
Kategori:Orang Arab abad ke-9
Kategori:Pengikut Muktazilah
Kategori:Sarjana Islam Muslim abad ke-9
Kategori:Penulis Arab abad ke-9
Kategori:Sastera Arab zaman pertengahan
Kategori:Orang dari Basrah
Kategori:Ahli zoologi dunia Islam zaman pertengahan
Kategori:Orang Abbasiyah abad ke-9
Kategori:Sarjana Khilafah Abbasiyah
IRC

IRC (Internet Relay Chat, harfiah Sembang Trimantar Internet) ialah sebuah bentuk protokol sembang maya di Internet yang mana penghuninya boleh berbual dengan menaip pada papan kekunci secara masa nyata. IRC mendapat sambutan pada suatu ketika dahulu. Ia direka untuk komunikasi kumpulan dalam forum perbincangan, dipanggil saluran. Pada hari ini, pelbagai khidmat pemesejan segera yang merupakan pilihan kepada IRC lebih diminati oleh pengguna baru.

Terdapat beribu-ribu saluran IRC yang meliputi pelbagai tajuk. Seseorang itu dapat menyertai kumpulan perbincangan di salah satu daripada ribuan saluran IRC, di salah satu daripada ratusan jaringan IRC, atau sekadar berbual secara peribadi bersama keluarga atau kawan, di mana saja mereka berada. Terdapat pelbagai ragam dan minat manusia, idea, dan isu di dalam IRC.
Pelanggan IRC

Untuk menyertai IRC, seseorang perlu menggunakan atur cara pelanggan IRC. Kesemua pelanggan adalah bersambung antara satu sama lain dan menghantar mesej dari pengguna kepada pengguna yang lain di dalam jaringan IRC. Antara pelanggan IRC yang paling popular dalam Windows ialah mIRC.
Lihat juga

* Bilik sembang
* Protokol pelanggan-ke-pelanggan
Rujukan
Pautan luar

* Pengenalan IRC dan mIRC
* Panduan penggunaan mIRC
* Pengenalan IRC untuk pengguna baru


Kategori:Istilah Internet
Kategori:Komuniti maya
Kategori:Sembang dalam talian
Kategori:Protokol lapisan penggunaan
Mitos

Mitos (daripada bahasa Greek μύϑος mythos) menurut pengertian Kamus Dewan, ialah "cerita (kisah) tentang dewa-dewa dan orang atau makhluk luar biasa zaman dahulu yang dianggap oleh sesetengah golongan masyarakat sebagai kisah benar dan merupakan kepercayaan berkenaan (kejadian dewa-dewa dan alam seluruhnya)."

Mitos juga merujuk kepada satu cerita dalam sesebuah kebudayaan yang dianggap mempunyai kebenaran mengenai sesuatu perkara yang pernah berlaku pada suatu masa dahulu. Ia dianggap sebagai satu kepercayaan dan kebenaran mutlak yang dijadikan sebagai rujukan.

Ia selalunya satu dogma yang dianggap suci dan mempunyai konotasi upacara.
Lihat juga

* Budaya rakyat
* Legenda
Penderaan mental kanak-kanak

Penderaan kanak-kanak adalah masalah perubatan dan sosial di seluruh dunia. Penderaan kanak-kanak berlaku dalam pelbagai bentuk. Bentuk penderaan yang paling lazim dilaporkan kepada profesion perubatan adalah penderaan fizikal dan seksual.

Penderaan kanak-kanak secara emosi kurang mendapat perhatian walaupun penderaan jenis ini didapati kerap berlaku di kalangan kanak-kanak sama ada secara berasingan atau bersama-sama dengan jenis penderaan lain. Penderaan emosi kerap terjadi dengan tidak ketara tetapi kesannya terhadap perkembangan fizikal dan mental di kalangan kanak-kanak sangat jelas sehingga memerlukan rawatan perubatan. Penderaan emosi tidak dikenal pasti dengan baik kerana tiada definisi menyeluruh yang boleh diterima pakai di peringkat antarabangsa. Ini menyebabkan kesukaran bagi seseorang untuk bersetuju tentang maksud penderaan emosi.

Pada masa kini, lima kategori sikap tingkah laku buruk ibu bapa yang mampu dikelaskan sebagai penderaan mental adalah :-
# penolakan,
# pengasingan,
# menakutkan,
# sikap tidak peduli
# sikap merasuah fikiran.

Jika tingkah laku tersebut berlaku secara berterusan ke atas kanak-kanak yang berisiko sehingga menyebabkan kecacatan psikologi dan emosi kanak-kanak, keadaan ini dianggap sebagai penderaan emosi. Definisi ini bergantung pada tahap perkembangan kanak-kanak dan hanya digunakan dalam konteks antara perorangan. Kelima- lima kategori sikap tingkah laku buruk ibu bapa berlaku dalam keluarga normal dan tidak normal, terutamanya dalam suasana kekeluargaan yang pincang. Dalam keadaan ini penderaan emosi adalah akibat tertumpahnya masalah dan konflik orang dewasa kepada kanak-kanak. Kanak-kanak yang mengalami penderaan sebegini telah menunjukkan pelbagai masalah sosial, emosi dan pembelajaran yang serius, lebih daripada kesan umum dalam persekitaran mereka.
Talian bantuan Malaysia

Terdapat beberapa talian bantuan yang boleh dihubungi oleh mereka yang tinggal di Malaysia, antaranya adalah :-
*Talian kasih 15999

* Pertubuhan Pertolongan Wanita (WAO) 03-7956 3488
* Pusat Krisis Wanita ( WCC, Pulau Pinang) 04-228 0342
* All Women Action Society of Malaysia (AWAM) 03-7957 0224
* TELEDERA 1-800-883040
* BEFRIENDERS 03-7956 8144
* P.S. The Children 03-74931303
Talian bantuan Filipina

1800-33-2525
Talian bantuan Indonesia
Talian bantuan Singapura
Talian bantuan Brunei
Pautan luar

* Kes Penderaan Kanak-Kanak Mengikut Kump. Etnik & Jantina, Tahun 1999-2001
M
Saham

Saham (pinjaman , 'perbahagian') (juga saham modal) ialah semua syer iaitu apabila pemilikan korporat dibahagikan. Satu bahagian saham mewakili pemilikan pecahan syarikat berbanding dengan jumlah saham. Ini biasanya memberi hak kepada pemegang saham untuk sebahagian kecil daripada pendapatan syarikat, hasil dari pembubaran aset (setelah pelunasan semua tuntutan kekananan seperti hutang bercagar dan tidak bercagar), atau kuasa mengundi, sering membahagikannya sebanding dengan jumlah wang yang telah dilaburkan oleh setiap pemegang saham. Tidak semua saham semestinya sama, kerana kelas saham tertentu dapat dikeluarkan misalnya tanpa hak mengundi, dengan hak suara yang dipertingkatkan, atau dengan keutamaan tertentu untuk menerima keuntungan atau hasil pembubaran sebelum atau sesudah kelas pemegang saham yang lain.

Saham boleh dibeli dan dijual secara persendirian atau di bursa saham, dan urus niaga tersebut biasanya sangat diatur oleh pemerintah untuk mencegah penipuan, melindungi pelabur, dan menguntungkan ekonomi yang lebih besar. Saham disimpan dengan simpanan dalam format elektronik yang juga dikenali sebagai akaun Demat. Apabila saham baru dikeluarkan oleh syarikat, pemilikan dan hak pemegang saham yang ada dicairkan sebagai imbalan wang tunai untuk mengekalkan atau mengembangkan perniagaan. Syarikat juga boleh membeli kembali saham, yang sering kali membolehkan pelabur memperoleh pelaburan awal ditambah keuntungan modal dari kenaikan harga saham berikutnya. Opsyen saham, yang dikeluarkan oleh banyak syarikat sebagai sebahagian daripada pampasan pekerja, tidak mewakili pemilikan, tetapi mewakili hak untuk membeli pemilikan pada waktu yang akan datang dengan harga yang ditentukan. Ini akan menjadi kejutan bagi para pekerja jika pilihan tersebut dilakukan ketika harga pasar lebih tinggi dari harga yang dijanjikan, kerana jika mereka segera menjual saham mereka akan menyimpan perbezaannya (tolak cukai).
Syer

Seseorang yang memiliki peratusan saham mempunyai hak milik syarikat berbanding dengan syer mereka. Syer membentuk saham. Saham syarikat dibahagikan kepada syer, yang jumlahnya dinyatakan pada masa pembentukan perniagaan. Syer tambahan kemudiannya boleh dibenarkan oleh pemegang syer yang ada dan dikeluarkan oleh syarikat. Di beberapa bidang kuasa, setiap syer saham mempunyai nilai tara yang dinyatakan, yang merupakan nilai perakaunan nominal yang digunakan untuk mewakili ekuiti pada kunci kira-kira syarikat. Walau bagaimanapun, di bidang kuasa lain, syer saham boleh dikeluarkan tanpa nilai nominal yang berkaitan.

Syer mewakili sebahagian pemilikan dalam perniagaan. Perniagaan boleh menyatakan pelbagai jenis (atau kelas) syer, masing-masing mempunyai peraturan pemilikan, keistimewaan, atau nilai syer yang berbeza. Pemilikan syer boleh didokumentasikan dengan penerbitan sijil saham. Sijil saham adalah dokumen undang-undang yang menentukan jumlah syer yang dimiliki oleh pemegang syer, dan syer spesifik yang lain, seperti nilai nominal, jika ada, atau kelas syer.
Lihat juga

* Pelaburan ekuiti
Rujukan

Kategori:Perniagaan
Abu Jafar Muhammad ibn al-Hasan Khazin

Tokoh Abu Jafar Muhammad ibn al-Hasan Khazin lahir pada tahun 900 Masehi di Khurasan yang terletak di timur Iran. Lebih dikenali sebagai al-Khazin dan merupakan ahli astronomi dan matematik terkenal pada zamannya.

Salah satu hasil kerja al-Khazin iaitu Zij al-Safa'ih telah dinobatkan sebagai satu kejayaannya yang terbaik dalam kerja lapangan yang akhirnya menjadi bahan rujukan utama saintis lain.
Pautan luar

* http://www.tutor.com.my/tutor/estidotmy/index.asp?y=2003&dt=0827&pub=ESTIDOTMY&sec=Saintis_Islam&pg=si_01.htm
Kategori:Kelahiran 900
Kategori:Kematian 971
Kategori:Ahli astronomi dunia Islam zaman pertengahan
Kategori:Ahli matematik dunia Islam zaman pertengahan
Kategori:Ahli matematik Parsi abad ke-10
Kategori:Muslim abad ke-10
Kategori:Ahli astronomi abad ke-10
Kategori:Orang Iran abad ke-10
Kategori:Sarjana Buwaihi
Abu Abdullah Al-Battani

Tokoh Abu Abdullah Al-Battani atau dikenali sebagai Albategnius di dunia barat merupakan salah seorang pakar sains Islam dari Syria yang hidup antara tahun 858 - 929. Nama penuh beliau ialah Abū 'Abdullāh Muhammad ibn Jābir ibn Sinān ar-Raqqī al-Harrani as-Sabi' al-Battānī (أبو عبد الله محمد بن جابر بن سنان الحراني الصابي البتاني).

Salah satu pencapaiannya yang terkenal adalah tentang penentuan tahun matahari sebagai 365 hari, 5 jam, 46 menit dan 24 saat. Selain itu, beliau turut menemui beberapa persamaan trigonometri.
Pautan luar

* Carian Google


Kategori:Kelahiran 850-an
Kategori:Kematian 929
Kategori:Orang Arab abad ke-9
Kategori:Orang Arab abad ke-10
Kategori:Ahli astrologi abad ke-9
Kategori:Ahli astronomi abad ke-9
Kategori:Ahli matematik abad ke-9
Kategori:Orang Abbasiyah abad ke-9
Kategori:Ahli astrologi abad ke-10
Kategori:Ahli astronomi abad ke-10
Kategori:Ahli matematik abad ke-10
Kategori:Sarjana Khilafah Abbasiyah
Kategori:Ahli astrologi dunia Islam zaman pertengahan
Kategori:Ahli astronomi dunia Islam zaman pertengahan
Kategori:Ahli matematik dunia Islam zaman pertengahan
Kategori:Ahli astrologi Arab zaman pertengahan
Kategori:Ahli astronomi Arab zaman pertengahan
Kategori:Ahli matematik Arab zaman pertengahan
Kategori:Pereka cipta Muslim
Kategori:Ilmuwan yang bergiat dalam penentuan kiblat
Peluru berpandu Peacekeeper

Peluru berpandu Peacekeeper (Penjaga Keamanan) adalah peluru berpandu balistik antara benua (ICBM) yang digunakan oleh Amerika Syarikat semenjak 1986 untuk penunduk strategik "deterrence". Menurut, perjanjian yang tidak tidak disahkan, START II peluru berpandu ini perlu dilupuskan dari simpanan senjata nuklear Amerika Syarikat menjelang 2004.
Sejarah

Peluru berpandu Peacekeeper direka bagi menggantikan Minuteman III. Peluru berpandu Peacekeeper adalah generasi ketiga peluru berpandu balistik antara benua yang pertama. Kerja rekabentuk bermula pada 1972 tentang MX (Peluru berpandu percubaan "Missile-eXperimental"). Selain dari peningkatan teknikal peluru berpandu, isu ketahanan dan mudah alih dianggap semakin penting. Pada tahun 1976 Kongres enggan membiayai sistem berasaskan silo disebabkan kelemahan mudah dimusnahkan dan projek itu ditangguhkan sehingga 1979 apabila Presiden Carter meluluskan pembangunan peluru berpandu dan sistem perlindungan berganda dihubungi dengan sistem rel sebagai pengangkutan. Presiden Reagan membatalkan sistem pelindungan baru pada 1981 dan menyokong penyelesaian susunan rapat "dense pack" untuk mempercepatkan perlaksanaan pada 1982, Sekali lagi Kongres menolak siste silo. Tolak ansur dianjurkan pada prtengahan-1983, di mana penempatan pantas 100 peluru berpandu baru dalam silo sebagai membuktikan "kesungguhan negara" dan melupuskan peluru berpandu balistik antara benua Titan II dan diikuti kemudiannya dengan peluru berpandu mudah alih satu kepala peletus peluru berpandu balistik antara benua.

Reagan mengekemukakan nama Peacekeeper (Penjaga Keamanan), tetapi secara rasmi peluru berpandu itu dinamakan LGM-118A. LGM-118A pertama kali diuji pada 17 Jun 1983 di Vandenberg AFB, California, ia merentasi 6,700 km untuk menghentam Tapak Ujian Kwajalein di Pasifik dengan jayanya. Peluru berpandu beroperasi dikilangkan semenjak Februari 1984 dan pertama sekali ditempatkan pada Disember 1986 sehingga Sayap Peluru Berpandu Strategik ke 90 di F.E. Warren AFB Wyoming untuk megubahsuai silo Minuteman. Lima puluh peluru berpandu beroperasi telah ditempatkan di Warren pada Disember 1988. Perlaksanaan rancangan untuk 100 peluru berpandu dibatalkan oleh Kongres pada 1985 disebabkan isu kelemahan ketahanan.

Isu kelemahan ketahana diselesaikan dengan sistem "garrison rel" di mana 25 keretapi setiap satu dilengkapi dengan dua peluru berpandu akan menggunakan sistem kereta api persekutuan untuk bersembunyi. Sistem ini dicadangkan untuk bermula pada akhir 1992 tetapi masalah kekangan belanjawan dan perubahan situasi antarabangsa menyebabkan ia dibatalkan.

Projek ini telah menelan belanja sekitar $20 bilion (sehingga 1998) dan menghasilkan 114 peluru berpandu, setiap satu peluru berpandu beroperasi bernilai $400 juta. Kos "flyaway" setiap peluru berpandu dianggarkan hanyalah antara $20-70 milion.

Lihat juga: SLBM, Anti-peluru berpandu balistik, Perjanjian anti-peluru berpandu balistik, perlucutan senjata nuklear, peperangan nuklear dan kapal selam.
Pautan luar

*Laman sejarah Peacekeeper ICBM

Kategori:Peluru berpandu
Formula kimia

Formula kimia ialah simbol atau simbol-simbol unsur yang digabungkan dan ditulis bersama untuk mewakili suatu sebatian kimia. Ia bertujuan untuk menerangkan maklumat mengenai hubungan atom dalam sebatian kimia.

Daripada formula kimia, kita boleh mendapat maklumat tentang :
* Jenis atom yang hadir
* Nisbah gabungan atom

Terdapat dua jenis formula kimia iaitu :
*Formula empirik
*Formula molekul
Contoh formula kimia sebatian

1 ) K2O = Kalium oksida

2) K2CO3 = Kalium karbonat

3) K2SO4 = Kalium sulfat

4) KCl = Kalium klorida

5) KBr = Kalium bromida

6) KI = Kalium iodida

7) KOH = Kalium hidroksida

8) KNO3 = Kalium nitrat

9) Na2O = Natrium oksida

10) Na2CO3 = Natrium karbonat

11) NaSO4= Natrium sulfat

12) NaCl = Natrium klorida

13) NaBr = Natrium bromida

14) NaI = Natrium iodida

15) NaOH = Natrium hidroksida

16) NaNO3 = Natrium nitrat

17) H2CO3 = Hidrogen karbonat

18) H2SO4 = Hidrogen sulfat

19) HCl = Hidrogen klorida

20) HBr = Hidrogen bromida

21) HI = Hidrogen iodida

22) HNO3 = Hidrogen nitrat

23) AgNO3 = argertum nitrat

24) MgO = Magnesium oksida

25) PbSO4 = Plumbum (II) sulfat

26) CrPO4 = Kromium fosfat

27) MgBr2 = Magnesium bromida

28) CaCl2 = Kalsium klorida

29) Zn(OH)2 = Zink hidroksida

30) Pb(NO3)2 = Plumbum (II) nitrat

31) Fe(OH)2 = Ferum(II) hidroksida

32) BaCl2 = Barium klorida

33) Na2CO3 = Natrium karbonat

34) Ag2SO4 = Argentum sulfat

35) H2SO4 = Asid sulfurik

36) K2CrO4 = Kalium dikromat(VI)

37) Al2O3 = Aluminium oksida

38) Al2(SO4)3 = Aluminium sulfat

39) Fe2O3 = Ferum(III) oksida

40) Cr2O3 = Kromium oksida

41) HCl = Asid Hidroklorik

42) H2SO4 = Asid sulfurik
Formula empirik

Formula empirik ialah formula kimia yang menunjukkan nisbah teringkas bagi bilangan atom setiap jenis unsur dalam suatu sebatian. Sebagai contoh :
Formula molekul

Formula yang mengunakan simbol untuk menunjukkan bilangan sebenar dan jenis atom yang terdapat dalam satu molekul sebatian tertentu. Sebagai contoh :

* Benzena = C6H6
Formula molekul benzena ini menunjukkan bahawa molekul benzena mempunyai 6 atom karbon dan 6 atom hidrogen.
* Etana = C2H6
Formula molekul etana ini menunjukkan bahawa molekul etana mempunyai 2 atom karbon dan 6 atom hidrogen.
* Etanol = C2H6O
Formula molekul etanol menunjukkan bahawa molekul etanol mempunyai 2 atom karbon 6 atom hidrogen dan 1 atom oksigen.

Kategori:Tatanama kimia
Kategori:Tatatanda
Kategori:Notasi
Nicholas Berg

Nicholas Berg (2 April 1978 - 7 Mei 2004), merupakan seorang ahli perniagaan Amerika Syarikat yang sedang cuba mendapatkan peluang kerja di ketika penaklukan Iraq oleh Amerika Syarikat. Nicholas Berg atau Nick Berg telah ditangkap oleh pejuang Islam Iraq dan dipenggal kepalanya oleh pejuang Islam yang kemungkinannya mempunyai kaitan dengan Al-Qaida pada May 2004. Pembunuhannya dikatakan telah dilakukan kerana membalas penderaan tahanan Iraq oleh tentera Amerika Syarikat di penjara Abu Ghraib. Tindakan ini telah dikecam oleh ramai pemerintah Muslim yang melihat tindakan tersebut sebagai berlawanan dengan undang-undang Islam. Bagaimanapun terdapat pihak yang menyuarakan bahawa pembunuhan Nicholas Berg di dalangi oleh pihak perisikan Israel, Mossad. Lihat Teori pengkomplotan Nicholas Berg.

Berg, berusia 26 ketika meninggal, berasal dari West Chester, Pennsylvania, kawasan perumahan di Philadelphia, Pennsylvania|Philadelphia, di mana dia mempunyai syarikat sendiri, Prometheus Methods Tower Service. Dia memeriksa dan membina semula antena komunikasi, dan sebelumnya pernah bekerja di Kenya dan Ghana untuk projek yang serupa.

Berg merupakan lulusan Sekolah Menengah West Chester Henderson pada tahun 1996 dan memasuki empat universiti: Cornell, Drexel, Universiti Pennsylvania, dan Universiti Oklahoma. Dia pernah mengembara ke Ghana untuk membantu sebuah kampung, antara lain membantu penduduk kampung membuat batu-bata. Dia kembali dalam keadaan kusut-masai disebabkan dia membahagi-bahagikan kebanyakan daripada makanan dan pakaiannya..


Kategori:Kelahiran 1978
Kategori:Kematian 2004
Abu Musa Jabir bin Hayyan

thumb|300px|right|Potret "Geber" Eropah abad ke 15, Codici Ashburnhamiani 1166, Biblioteca Medicea Laurenziana, Florence

Tokoh Jabir ibn Haiyan atau nama penuhnya Abu Musa Jabir ibn Hayyan al-Barqi al-Azdi (أبو موسى جابر بن حيان الأزدي) juga dikenali sebagai "Geber" di dunia barat merupakan salah seorang pakar sains Islam. Abu Musa Jabir ibn Hayyan ini kadang kala dipanggil dengan nama al-Harrani dan al-Sufi. Beliau juga dikenali sebagai "Bapa Kimia". Beliau merupakan anak kepada penjual ubat.
Riwayat Hidup

Jabir dikatakan belajar di bawah seliaan Imam Ja'afar Sadiq dan putera Ummayyyah iaitu Khalid ibn Yazid, yang juga terkenal sebagai ahli alkimia. Sebelum itu beliau menuntut ilmu dalam bidang perubatan di bawah naungan Wazir Barmaki semasa zaman Khalifah Abbasyiah Harun al-Rasyid.

Jabir Ibn Haiyan meninggal dalam tahanan rumah di Kufah pada 803 M.
Sumbangan

Sumbangan terbesar beliau adalah dalam bidang kimia. Beliau memperkenalkan penyiasatan penyelidikan dalam bidang alkimia yang mengubah dalam bentuk yang lebih moden lagi.

Makmalnya menjadi terkenal selama beberapa abad tetapi kemasyhurannya diabadikan pada 100 buah buku ilmiah dan 22 daripadanya berkaitan dengan kimia dan alkimia. Karyanya yang paling masyhur dan berpengaruh ialah Kitab al-Kimya ().

Beliau juga telah menemukan zat galian dan asid lain yang disediakan bagi alembicnya (al-anbiq) yang pertama.Alembic merupakan salah satu ciptaannya yang teragung yang menjadikan proses penyulingan lebih mudah serta bersistematik.

Sumbangan beliau yang lain ialah seperti pengkristalan penyulingan, pengoksidaan serta pelbagai teknik lain dalam bidang kimia.
Kitab

* Kitab al-Kimya
* Kitab al-sab'een
Pautan luar

* Carian Google


Kategori:Kelahiran 721
Kategori:Ahli sains Iran
Kategori:Ilmuwan abad ke-8
Kategori:Ilmuwan abad ke-9
Kategori:Ahli alkimia dunia Islam zaman pertengahan
Kategori:Orang Abbasiyah abad ke-8
Kategori:Orang Abbasiyah abad ke-9
Kategori:Muslim abad ke-8
Kategori:Muslim abad ke-9
Kategori:Ahli falsafah abad ke-8
Kategori:Ahli falsafah abad ke-9
Kategori:Orang dari Tus, Iran
Kategori:Orang yang kewujudannya dipertikai
Abd Al-Malik Ibn Quraib Al-Asmai

Abd Al-Malik Ibn Quraib Al-Asmai merupakan salah seorang pakar sains Islam yang hidup antara tahun 740 - 828.

Abd Al-Malik merupakan seorang philologis yang membuat sumbangan berharga dalam bidang Zoologi, Botani, dan penjagaan haiwan.

Beliau dilahirkan di Basrah pada 740 C.E. Dia merupakan Dia merupakan seorang yang alim dan pelajar yang baik dalam bidang sastera Arab. Al-Asmai dianggap sebagai pakar sains Islam pertama yang menyumbang kepada bidang Zoologi, Botani, dan penjagaan haiwan.

Tulisannya yang terkenal termasuk Kitab al-Ibil, Kitab al-Khalil, Kitab al-Wuhush, Kitab al-Sha, dan Kitab Khalq al-Insan. Buku terakhirnya tentang anatomi manusia membuktikan pengetahuannya yang mendalam dan meluas mengenai bidang tersebut. Al-Asmai meninggal pada 828 C.E.

Minat dalam pembiakan kuda dan unta mendorong kepada hasil kerja saintifik bersistematik oleh orang Arab seawal abad ke tujuh. Ketika pemerintahan Khalifah Umayyad, pengkelasan dan sifat haiwan dan tumbuhan dikaji dan dirakamkan oleh beberapa pakar sains. Hasil kajian Al-Asmai amat popular dikalangan pakar sains ketika abad ke sembilan dan kesepuluh
Lihat juga

Tokoh dunia
Pautan luar

* Carian Google


Kategori:Kelahiran 740-an
Kategori:Kematian 828
Kategori:Bahilah
Kategori:Orang Arab abad ke-8
Kategori:Orang Arab abad ke-9
Kategori:Penulis bahasa Arab abad ke-8
Kategori:Ahli filologi abad ke-8
Kategori:Ilmuwan abad ke-8
Kategori:Penulis bahasa Arab abad ke-9
Kategori:Ahli biologi abad ke-9
Kategori:Ahli botani abad ke-9
Kategori:Sejarawan abad ke-9
Kategori:Ahli leksikografi abad ke-9
Kategori:Ahli bahasa abad ke-9
Kategori:Ahli filologi abad ke-9
Kategori:Ilmuwan abad ke-9
Kategori:Sarjana abad ke-9
Kategori:Ahli zoologi abad ke-9
Kategori:Sarjana Khilafah Abbasiyah
Kategori:Ahli leksikografi Arab
Kategori:Sarjana Arab
Kategori:Ahli bahasa Arab
Kategori:Ahli botani dunia Islam zaman pertengahan
Kategori:Ahli zoologi dunia Islam zaman pertengahan
Kategori:Orang dari Basrah
Kategori:Watak dalam Seribu Satu Malam